Legal Document

Category: 12

Text:
6.ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Η. 10694/70 της 8/27 Ιαν. 1971 (ΦΕΚ Β΄ 60) Περί χερσαίας μεταφοράς αεροπορικώς διακινουμένων επιβατών. Έχοντες υπ’ όψιν: 1.Το υπ’ αριθ. 304 Ν.Δ/μα (ΦΕΚ Α΄ 195/27.9. 1969). 2.Το υπ’ αριθ. 544 Ν.Δ/μα (ΦΕΚ Α΄ 110/15.5. 70). 3.Τας υπ’ αριθ. Δ/127395/23.4.64 και 1783/70 ημετέρας αποφάσεις περί του εν περιλήψει θέματος και 4.Το υπ’ αριθ. Δ3/Β/40436/4643/6.12.70 έγγραφον της Υ.Π.Α. περί διευκρινίσεως των δια της ως άνω υπ’ αριθ. 1783/1970 αποφάσεως καθορισθέντων, αποφασίζομεν: 1.Εγκρίνομεν όπως, τα δια της υπ’ αριθ. 1783/70 ημετέρας αποφάσεως καθορισθέντα, ισχύωσι και δια τα λεωφορεία της Α.Ε. Ολυμπιακής Αεροπορίας, άτινα έχουν χαρακτηρισθή ως Δ.Χ. και δη δι’ άπαντας τους αεροπορικώς διακινουμένους επιβάτας, αυτής, τόσον επί του εσωτερικού, όσον και επί του εξωτερικού δικτύου. Βλ. την υπ’ αριθ. 1783/70 απόφασιν εν τόμ. 38Α σελ 616,01. 2.Η περί αριθ. Δ/127.395/23.4.64 ημετέρα απόφασις «Περί καθιερώσεως κομίστρου υπό της Ολυμπιακής Αεροπορίας δι’ επιγείους μεταφοράς επιβατών», καταργείται. 3.Η παρούσα δημοσιευθήτω δια της Εφημερίδος της Κυβερνήσεως.